Ministerul Sănătăţii

ORDIN Nr. 299

din 12 martie 2009

pentru modificarea şi completarea Metodologiei privind selecţia şi pregătirea prin rezidenţiat cu timp parţial în specialitatea medicină de familie sesiunea 22 martie 2009, aprobată prin Ordinul ministrului sănătăţii nr. 171/2009
Publicat în: Monitorul Oficial Nr. 159 din 16 martie 2009

    Având în vedere:

    - Referatul de aprobare al Direcţiei generale pentru politici de sănătate şi resurse umane nr. I.B.2.524/2009;

    - dispoziţiile alin. (4) al art. 3 din Ordonanţa Guvernului nr. 12/2008 privind organizarea şi finanţarea rezidenţiatului, cu modificările şi completările ulterioare,

    în temeiul Hotărârii Guvernului nr. 1.718/2008 privind organizarea şi funcţionarea Ministerului Sănătăţii, cu modificările ulterioare,

    ministrul sănătăţii emite următorul ordin:
    Art. I - Metodologia privind selecţia şi pregătirea prin rezidenţiat cu timp parţial în specialitatea medicină de familie sesiunea 22 martie 2009, aprobată prin Ordinul ministrului sănătăţii nr. 171/2009, publicat în Monitorul Oficial al României, Partea I, nr. 106 din 20 februarie 2009, se modifică şi se completează după cum urmează:

    1. La articolul 19, alineatul (2) se modifică şi va avea următorul cuprins:

    "(2) Candidaţii declaraţi promovaţi vor depune până la data de 4 mai 2009 inclusiv, la direcţiile de sănătate publică din centrul în care s-a desfăşurat testul de selecţie, o opţiune scrisă privind centrul universitar în care doresc să efectueze pregătirea ca rezident în specialitatea medicină de familie cu timp parţial."

    2. La articolul 19, după alineatul (2) se introduc două noi alineate, alineatele (21) şi (22), cu următorul cuprins:

    "(21) Direcţiile de sănătate publică din centrele universitare în care s-a desfăşurat testul de selecţie vor centraliza opţiunile candidaţilor şi le vor înainta Centrului Naţional de Perfecţionare în Domeniul Sanitar până cel târziu la data de 8 mai 2009. În acest sens, vor întocmi liste nominale cu candidaţii în ordinea descrescătoare a mediilor.

    (22) Centrul Naţional de Perfecţionare în Domeniul Sanitar va centraliza situaţiile primite şi va afişa la data de 18 mai 2009, pe site-ul www.rezidentiat.info, listele cu opţiunile candidaţilor pe centre universitare, în ordinea descrescătoare a mediilor obţinute. Prezentarea la stagii se va face începând cu 1 iunie 2009." 

    Art. II - Direcţia generală pentru politici de sănătate şi resurse umane va duce la îndeplinire prevederile prezentului ordin.

    Art. III - Prezentul ordin se publică în Monitorul Oficial al României, Partea I.

Ministrul sănătăţii,

Ion Bazac

_____________
